title: Решение на Комисията от 28 септември 2011 година за създаване на експертна група в областта на корупцията

text:
               30.9.2011

               BG

               Официален вестник на Европейския съюз

               C 286/4

         РЕШЕНИЕ НА КОМИСИЯТА
   от 28 септември 2011 година
   за създаване на експертна група в областта на корупцията
   2011/C 286/03
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               С член 67, параграф 3 от Договора на Европейския съюз се възлага задачата да осигурява високо равнище на сигурност в пространството на свобода, сигурност и правосъдие. За постигането на тази цел е необходимо предотвратяване и борба с организираната и всеки друг вид престъпност, включително корупцията.

               (2)

               Стокхолмската програма — Отворена и сигурна Европа в услуга и за защита на гражданите (1), приета от Европейския съвет на 10—11 декември 2009 г., приканва Комисията да разработи показатели въз основа на съществуващите системи и общи критерии за измерване на усилията в борбата срещу корупцията, по-специално в областите, обхванати от правото на ЕС (обществени поръчки, финансов контрол и т.н.).

               (3)

               В съобщението на Комисията до Европейския парламент и до Съвета от 22 ноември 2010 г. относно Стратегията за вътрешна сигурност на ЕС в действие: пет стъпки към една по-сигурна Европа (2) се подчертава, че е от решаващо значение да се поддържа политическата воля за борба с корупцията и че са необходими действия на равнището на Съюза и обмен на най-добри практики. В него също така се съобщава, че през 2011 г. Комисията ще представи предложение относно начините за мониторинг и подкрепа на антикорупционните усилия на държавите-членки.

               (4)

               С Решението на Комисията от 6 юни 2011 г. за установяване на механизъм на ЕС за докладване, чрез който да се извършва периодична оценка на борбата с корупцията („Доклад на ЕС за борбата с корупцията“) (3) се определят целите и необходимите елементи за изработването на доклада на ЕС за борба с корупцията. В съответствие с това решение този доклад ще бъде публикуван на всеки две години, считано от 2013 г. Докладът ще се разработва под ръководството на Комисията, подпомагана от експертна група, която Комисията ще създаде след открита процедура. Членовете на експертната група трябва да притежават безспорни експертни знания, високо ниво на почтеност и репутация в областта на борбата с корупцията.

               (5)

               В съобщението на Комисията до Европейския парламент, Съвета и Европейския икономически и социален комитет от 6 юни 2011 г. относно борбата с корупцията в ЕС (4) се предвижда, че експертите, които ще подпомагат Комисията в работата по доклада на ЕС за борба с корупцията, могат да произхождат от различни поприща, като например правоприлагане, предотвратяване на корупцията, гражданско общество, и трябва да поемат задължението да действат в лично качество.

               (6)

               Следователно е необходимо да се създаде експертна група в областта на борбата с корупцията и да се определят нейните задачи и структура.

               (7)

               Групата следва да подкрепя работата на Комисията по доклада на ЕС за борба с корупцията и по всяка бъдеща политика на Съюза, произтичаща от него. По-конкретно, групата следва да дава съвети по въпроси като: определяне на междусекторни и специфични за всяка държава въпроси, които трябва да бъдат обхванати във всеки доклад, изработване на показатели, оценяване на постиженията на държавите-членки, установяване на най-добри практики, установяване на тенденции в ЕС, отправяне на препоръки и отправяне на предложения за нови мерки на ЕС, когато това е целесъобразно.

               (8)

               Групата следва да бъде съставена от 17 членове, които да осигуряват балансирано представителство от гледна точка на институционалния и професионалния контекст и географските региони.

               (9)

               Следва да се определят правила относно разкриването на информация от страна на членовете на групата.

               (10)

               Личните данни, свързани с членовете на групата, следва да бъдат обработвани в съответствие с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (5).

               (11)

               Мандатът на членовете следва да бъде четири години, с възможност за подновяване,

         ПРИЕ НАСТОЯЩОТО РЕШЕНИЕ:
   Член 1
   Предмет
   Създава се експертна група в областта на корупцията, наричана по-долу „групата“.
   Член 2
   Задачи
   Задачите на групата са:

               a)

               да съветва Комисията по въпроси, свързани с доклада на ЕС за борбата с корупцията, включително работната методология, както и по въпроси, свързани с политиката на ЕС за борба с корупцията, посредством устни и писмени становища, според това, което е целесъобразно и съгласувано с Комисията.

               б)

               да подпомага Комисията при оценката на промените в антикорупционните политики на национално, европейско и международно равнище и да подпомага Комисията при установяването на тенденциите в ЕС в тази област;

               в)

               да подпомага Комисията при определянето на съответни стандарти за борба с корупцията, както и на измерими показатели, чрез които могат да се извършват оценките в доклада на ЕС за борба с корупцията;

               г)

               да подпомага Комисията при определянето на начини за рационализиране на съответната информация относно естеството, степента и причините за корупция в държавите-членки, както и относно ефективността на усилията за борба с корупцията;

               д)

               да подпомага Комисията при определянето на междусекторни и специфични за всяка държава въпроси относно борбата с корупцията, които са от значение за Съюза и за държавите-членки, както и на възможни препоръки, които да бъдат отправени в доклада на ЕС за борба с корупцията;

               е)

               да съветва Комисията относно разработването на методологии за оценка на антикорупционните усилия в ЕС—27;

               ж)

               да подпомага Комисията при установяването и определянето на възможни мерки и действия на равнището на Съюза и на национално равнище в целия спектър на антикорупционните политики;

               з)

               да подпомага Комисията при установяването на най-добри практики и начини за обмен на опит и учене от опита на партньорите, които могат да бъдат доразвити на равнището на Съюза.

         Член 3
   Консултации
   Комисията може да се консултира с групата по всеки въпрос, свързан с доклада на ЕС за борба с корупцията и с политиката на ЕС за борба с корупцията.
   Член 4
   Членство и назначаване
   1.   Групата се състои от 17 членове.
   2.   Членовете са специалисти с доказани експертни познания и опит в предотвратяването и борбата с корупцията в публичния и частния сектор, както и при мониторинга и/или оценката на анти-корупционните политики и практики.
   3.   Съставът на групата отразява необходимия баланс от изискваните експертни познания по въпроси, свързани с борбата с корупцията и свързани с това различни аспекти, като правоприлагане, съдебна власт, предотвратяване, изработване на политики, мониторинг и/или надзор, изследвания на тенденции, политики и/или показатели, публичен и частен сектор, наказателно право, и икономическите и социалните аспекти/въздействия, без този списък да е изчерпателен.
   4.   Членовете на групата са граждани на държава-членка на Европейския съюз.
   5.   Членовете се назначават от Генералния директор на Генерална дирекция „Вътрешни работи“ на Комисията измежду тези, които са отговорили на поканата за представяне на кандидатури (вж. приложението към настоящото решение).
   6.   Въз основа на поканата за представяне на кандидатури, кандидатите, които са счетени за подходящи да участват в групата, но не са назначени, при съгласие от тяхна страна се включват в резервен списък. Комисията използва този списък за определяне на заместници на членовете, ако е необходимо. Ако Комисията реши, че резервният списък е недостатъчен, тя може да публикува покана за представяне на кандидатури, за да състави нов списък.
   7.   Членовете се назначават в личното им качество за срок от четири години. Те действат независимо и в интерес на обществото. Те остават на поста си, докато бъдат заменени или докато мандатът им приключи. Мандатът им може да бъде подновяван.
   8.   Членовете, които вече не са в състояние да имат ефективен принос към обсъжданията на групата, които подадат оставка или не отговарят на условията, посочени в настоящия член или в член 339 от Договора, могат да бъдат заменени за остатъка от техния мандат.
   9.   Имената на членовете на групата се публикуват в Регистъра на експертните групи и други сходни организми на Комисията („Регистърът“) (6) и на интернет страницата на Генерална дирекция „Вътрешни работи“.
   10.   Личните данни се събират, обработват и публикуват в съответствие с разпоредбите на Регламент (ЕО) № 45/2001 на Европейския парламент и на Съвета (7).
   Член 5
   Функциониране
   1.   Групата се председателства от представител на Комисията.
   2.   Със съгласието на Комисията групата може да създава подгрупи, които да разглеждат конкретни въпроси въз основа на предоставен от групата мандат. Такива групи се разпускат веднага след изтичане на техния мандат.
   3.   В специални случаи представителят на Комисията може да покани външни експерти със специфични знания по въпрос от дневния ред да участват в работата на групата или на дадена подгрупа.
   4.   Комисията може да предоставя статут на наблюдател на представители на международни, междуправителствени и неправителствени организации.
   5.   Работните приоритети на групата отразяват необходимостта от координиран, мултидисциплинарен и последователен отговор на всички аспекти на корупцията.
   6.   Членовете на групата и поканените специалисти и наблюдатели спазват задълженията за запазване на професионалната тайна, установени в договорите и в разпоредбите за тяхното прилагане, както и в правилата на Комисията относно опазване на класифицираната информация на ЕС, установени в приложението към Решение 2001/844/ЕО, ЕОВС, Евратом на Комисията (8). Ако тези задължения не бъдат спазени, Комисията може да предприеме целесъобразни мерки.
   7.   Секретариатът на групата се осигурява от Комисията.
   8.   Групата представя своите становищата и докладите на Комисията. Комисията може да определи краен срок за предаване на дадено становище или доклад.
   9.   Групата може да приеме свой процедурен правилник въз основа на стандартния процедурен правилник за експертните групи.
   10.   Комисията публикува информация за дейността на групата, като предоставя данни в регистъра или чрез връзка от регистъра към интернет страницата на Генерална дирекция „Вътрешни работи“.
   Член 6
   Разходи за заседанията
   1.   Участниците в дейностите на групата не получават възнаграждение за извършваните от тях услуги.
   2.   Пътните и дневните разходи на участниците в дейностите на групата се възстановяват от Комисията в съответствие с действащите в Комисията разпоредби.
   3.   Посочените разходи се възстановяват в рамките на наличните бюджетни средства, отпуснати по годишната процедура за разпределение на ресурсите.
   Член 7
   Влизане в сила и приложимост
   Настоящото решение влиза в сила в деня на публикуването му в Официален вестник на Европейския съюз и се прилага за период от 8 години.

      Съставено в Брюксел на 28 септември 2011 година.

            За Комисията

            Председател

         José Manuel BARROSO

      (1)  ОВ С 115, 4.5.2010 г., стр. 1.

      (2)  COM(2010) 673 окончателен.

      (3)  C(2011) 3673 окончателен.

      (4)  COM(2011) 308 окончателен, непубликуван. Вж. документ на Съвета 11580/11.

      (5)  ОВ L 8, 12.1.2001 г., стр. 1.

      (6)  Членове, които не желаят имената им да бъдат оповестявани, могат да поискат дерогация от това правило. Искането за неоповестяване на името на член на експертна група ще се приеме за оправдано, когато публикуването може да застраши неговата/нейната сигурност и неприкосновеност или неоснователно засяга неговия/нейния личен живот.

      (7)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни. Виж бележка под линия на стр. 5.

      (8)  Решение 2001/844/ЕО, ЕОВС, Евратом на Комисията от 29 ноември 2001 г. за изменение на нейния процедурен правилник (ОВ L 317, 3.12.2001 г., стр. 1).

      ПРИЛОЖЕНИЕ

         Покана за представяне на кандидатури за подбор на експерти, назначени в личното им качество

      С Решение 2011/C 286/03 от 28 септември 2011 г. (1) Комисията създава експертна група в областта на корупцията. Комисията ще председателства групата и може да се консултира с нея по всеки въпрос, свързан с доклада на ЕС за борба с корупцията и с политиката на ЕС за борба с корупцията.
      Задачите на експертната група са:

                  a)

                  да съветва Комисията по въпроси, свързани с доклада на ЕС за борбата с корупцията, включително работната методология, както и по въпроси, свързани с политиката на ЕС за борба с корупцията, посредством устни и писмени становища, според това, което е целесъобразно и съгласувано с Комисията.

                  б)

                  да подпомага Комисията при оценката на промените в антикорупционните политики на национално, европейско и международно равнище и да подпомага Комисията при установяването на тенденциите в ЕС в тази област;

                  в)

                  да подпомага Комисията при определянето на съответни стандарти за борба с корупцията, както и на измерими показатели, чрез които могат да се извършват оценките в доклада на ЕС за борба с корупцията;

                  г)

                  да подпомага Комисията при определянето на начини за рационализиране на съответната информация относно естеството, степента и причините за корупция в държавите-членки, както и относно ефективността на усилията за борба с корупцията;

                  д)

                  да подпомага Комисията при определянето на междусекторни и специфични за всяка държава въпроси относно борбата с корупцията, които са от значение за Съюза и за държавите-членки, както и на възможни препоръки, които да бъдат отправени в доклада на ЕС за борба с корупцията;

                  е)

                  да съветва Комисията относно разработването на методологии за оценка на антикорупционните усилия в ЕС—27;

                  ж)

                  да подпомага Комисията при установяването и определянето на възможни мерки и действия на равнището на Съюза и на национално равнище в целия спектър на антикорупционните политики;

                  з)

                  да подпомага Комисията при установяването на най-добри практики и начини за обмен на опит и учене от опита на партньорите, които могат да бъдат доразвити на равнището на Съюза.

            Следователно Комисията отправя покана за представяне на кандидатури с цел да се изберат членове на експертната група.
      Експертната група се състои от 17 членове, назначени в личното им качество, и в съответствие с член 4 от горепосоченото решение.
      Комисията назначава членовете в личното им качество с мандат от четири години, който може да бъде подновен. Членовете представят на Комисията независими становища без външно влияние и спазват условията за поверителност, посочени в член 5 от решението на Комисията за създаване на експертната група. Те действат независимо и в интерес на обществото. При оценката на кандидатурите Комисията ще се ръководи от следните критерии:

                  a)

                  доказана компетентност и високи професионални постижения и опит (най-малко пет години), включително на европейско и/или международно равнище, в дейности за предотвратяване и борба с корупцията и/или свързани с това области;

                  б)

                  добро познаване на настоящите достижения на правото на ЕС и политиките в областта на борбата с корупцията, както и на съществуващите правни инструменти за борба с корупцията и на механизмите за мониторинг и оценка в тази област на европейско и международно равнище.

                  в)

                  доказана способност да работят на английски език;

                  г)

                  необходимост от установяване на баланс в експертната група по отношение на институционалния и професионалния контекст, пола и географския произход (2);

                  д)

                  нуждата да бъде гарантиран необходимия баланс от изискваните експертни познания по въпроси, свързани с борбата с корупцията и свързани с това различни аспекти, като правоприлагане, съдебна власт, предотвратяване, изработване на политики, мониторинг и/или надзор, изследвания на тенденции, политики и/или показатели, публичен и частен сектор, наказателно право, и икономическите и социалните аспекти/въздействия, без този списък да е изчерпателен.

                  е)

                  членовете на групата са граждани на държава-членка на Европейския съюз.

            Съответствието на горепосочените условия ще се оценява въз основа на представената автобиография и попълнен формуляр за кандидатстване.
      Кандидатурите могат да бъдат подавани единствено чрез попълване на формуляра за кандидатстване (приложение II) и образеца на автобиография (3). От кандидатите се изисква да посочат ясно в кандидатурата си в коя област на борбата с корупцията притежават конкретни експертни познания.
      Надлежно подписаните кандидатури трябва да бъдат изпратени в срок от 20 работни дни от датата на публикуване на поканата за представяне на кандидатури в Официален вестник на Европейския съюз, по електронна или обикновена поща на следния адрес:

                  European Commission

                  Directorate-General for Home Affairs

                  Unit A2 Secretariat

                  LX 46 3/131

                  1049 Bruxelles/Brussel

                  BELGIQUE/BELGIË

                  HOME-CORRUPTION@ec.europa.eu

            Когато кандидатурите са изпратени по електронна поща, датата на електронното писмо се счита за дата на изпращане. Когато кандидатурите са изпратени по обикновена поща, за дата на изпращане се счита датата на пощенското клеймо.
      Комисията възстановява пътните и дневните разходи във връзка с дейностите на експертната група съгласно действащите разпоредби за Комисията, в рамките на наличния бюджет. Членовете няма да получават възнаграждение за изпълняването на своите задължения.
      Списъкът с имената на членовете на експертната група ще бъде публикуван в Регистъра на експертните групи и други сходни организми на Комисията („Регистърът“) (4) и на интернет страницата на Генерална дирекция „Вътрешни работи“.
      Личните данни се събират, обработват и публикуват в съответствие с разпоредбите на Регламент (ЕО) № 45/2001 на Европейския парламент и на Съвета (5).
      За допълнителна информация можете да се свържете с г-жа Raluca STEFANUC, Тел. +32 22953152, Електронна поща: raluca.stefanuc@ec.europa.eu
      Информация относно резултатите от поканата за представяне на кандидатури ще бъде публикувана на интернет страницата на ГД „Вътрешни работи“ и, ако е уместно, в Официален вестник на Европейския съюз.

         (1)  ОВ C 286, 30.9.2011 г., стр. 4.

         (2)  Решение 2000/407/ЕО на Комисията от 19 юни 2000 г. за балансирано представителство на мъжете и жените в комитетите и експертните групи, които тя създава (ОВ L 154, 27.6.2000 г., стр. 34).

         (3)  Всички автобиографии трябва да бъдат подадени в европейския формат: http://www.cedefop.eu.int/transparency/cv.asp

         (4)  Членове, които не желаят имената им да бъдат оповестявани, могат да поискат дерогация от това правило. Искането за неоповестяване на името на член на експертна група се приема за обосновано, когато публикуването може да застраши неговата сигурност и неприкосновеност или неоснователно накърнява неговия личен живот.

         (5)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

         Допълнение


title: 2013/405/ЕС: Решение на представителите на правителствата на държавите-членки от 24 юли 2013 година за назначаване на един съдия в Общия съд

text:
               30.7.2013

               BG

               Официален вестник на Европейския съюз

               L 203/14

         РЕШЕНИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ
   от 24 юли 2013 година
   за назначаване на един съдия в Общия съд
   (2013/405/ЕС)
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ — ЧЛЕНКИ НА ЕВРОПЕЙСКИЯ СЪЮЗ,
   като взеха предвид Договора за Европейския съюз, и по-специално член 19 от него,
   като взеха предвид Договора за функционирането на Европейския съюз, и по-специално членове 254 и 255 от него,
   като взеха предвид Договора за създаване на Европейската общност за атомна енергия, и по-специално член 106а, параграф 1 от него,
   като имат предвид, че:

               (1)

               Мандатът на тринадесет съдии от Общия съд изтича на 31 август 2013 г. Ето защо за периода от 1 септември 2013 г. до 31 август 2019 г. следва да се пристъпи към нови назначения.

               (2)

               За освободеното място на съдия в Общия съд беше предложена кандидатурата на г-н Egidijus BIELIŪNAS.

               (3)

               Комитетът, създаден съгласно член 255 от Договора за функционирането на Европейския съюз, даде становище относно годността на г-н Egidijus BIELIŪNAS да упражнява функциите на съдия в Общия съд,

         ПРИЕХА НАСТОЯЩОТО РЕШЕНИЕ:
   Член 1
   Г-н Egidijus BIELIŪNAS се назначава за съдия в Общия съд за периода от 1 септември 2013 г. до 31 август 2019 г.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 24 юли 2013 година.

            Председател

         R. KAROBLIS


title: 2011/41/ЕС: Решение на Съвета от 18 януари 2011 година за назначаване на трима членове от Нидерландия и шестима заместник-членове от Нидерландия в Комитета на регионите

text:
               22.1.2011

               BG

               Официален вестник на Европейския съюз

               L 19/17

         РЕШЕНИЕ НА СЪВЕТА
   от 18 януари 2011 година
   за назначаване на трима членове от Нидерландия и шестима заместник-членове от Нидерландия в Комитета на регионите
   (2011/41/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Нидерландия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие Решение 2009/1014/ЕС и Решение 2010/29/ЕС за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г. (1)

               (2)

               След изтичането на мандата на г-жа Annemarie JORRITSMA-LEBBINK, г-жа Luzette WAGENAAR-KROON и г-н Rob BATS се освободиха три места за членове на Комитета на регионите.

               (3)

               След изтичането на мандата на г-жа Ellie FRANSSEN, г-н Job COHEN, г-жа Rinda DEN BESTEN и г-н Hendrikus DE LANGE се освободиха четири места за заместник-членове на Комитета на регионите.

               (4)

               След назначаването на г-н Hans KOK и г-н Henk KOOL за членове на Комитета на регионите ще се освободят две места за заместник-членове,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за членове:

                           —

                           г-н H.A.J. (Hans) KOK, Burgemeester (’t Hof van Twente)

                           —

                           г-н H.P.M (Henk) KOOL, Wethouder (The Hague)

                           —

                           г-жа S.B. (Sipke) SWIERSTRA, Gedeputeerde (Drenthe)

                     и

               б)

               за заместник-членове:

                           —

                           г-н H.A.J. (Henk) AALDERINK, Burgemeester (Bronckhorst)

                           —

                           г-н J.P. (Jean Paul) GEBBEN, Burgemeester (Renkum)

                           —

                           г-н J.P.W. (Jan Willem) GROOT, Wethouder (Amstelveen)

                           —

                           г-жа L.W.C.M. (Loes) van der MEIJS, Wethouder (Doetinchem)

                           —

                           г-н N.A. (André) van de NADORT, Burgemeester (Ten Boer)

                           —

                           г-н F. (Frank) de VRIES, Wethouder (Groningen)

         Член 2
   Настоящото решение поражда действие от деня на приемането му.

      Съставено в Брюксел на 18 януари 2011 година.

            За Съвета

            Председател

         Gy. MATOLCSY

      (1)  ОВ L 348, 29.12.2009 г., стр. 22 и ОВ L 12, 19.1.2010 г., стр. 11.


title: Решение на Съвета от 29 юни 1999 година относно подписването и нотификация за временно прилагане на Конвенцията за продоволствената помощ от 1999 година от страна на Европейската общност

text:
Важна правна забележка

|

31999D0576

Официален вестник n° L 222 , 24/08/1999 стр. 0038 - 0038

		19990629Решение на Съветаот 29 юни 1999 годинаотносно подписването и нотификация за временно прилагане на Конвенцията за продоволствената помощ от 1999 година от страна на Европейската общност(1999/576/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 181, във връзка с член 300, параграф 2, първа алинея, първо изречение,като взе предвид предложението на Комисията,(1) като има предвид, че Общността е страна по Международното споразумение за зърното от 1995 г., която включва два отделни правни акта, т.е. Конвенцията за търговията със зърно и Конвенцията за продоволствената помощ; като има предвид, че срокът на тези договори бе удължен до 30 юни 1999 г.;(2) като има предвид, че срокът на Конвенцията за търговията със зърно от 1995 г. ще бъде удължен до 30 юни 2001 г.;(3) като има предвид, че Конвенцията за продоволствената помощ от 1999 г. е вече договорена;(4) като има предвид, че настоящото споразумение следва да бъде подписано;(5) като има предвид, че новата Конвенция за продоволствената помощ ще бъде предоставена на разположение за подписване в централата на Обединените нации в Ню Йорк от 1 май до 30 юни 1999 г. включително; като има предвид, че през този период страните по нея депозират своите инструменти за ратификация, приемане или одобряване; като има предвид, че тъй като необходимите процедури няма да са приключили в рамките на този срок, е необходимо новата Конвенция за продоволствената помощ да се прилага временно,РЕШИ:Член единствен1. С настоящото се упълномощава председателят на Съвета да определи лицето, упълномощено да подпише Конвенцията за продоволствената помощ от 1999 г. от името на Европейската общност.Текстът на споразумението е приложен към настоящото решение.2. Европейската общност ще прилага Конвенцията за продоволствената помощ от 1999 г. временно от момента на влизането ѝ в сила.3. Председателят на Съвета депозира декларация за временно прилагане съгласно предвиденото в член XXII, буква в) от Конвенцията за продоволствената помощ от 1999 г. пред генералния секретар на Организацията на обединените нации от името на Европейската общност.Съставено в Брюксел на 29 юни 1999 година.За СъветаПредседателJ. Fischer--------------------------------------------------


title: Решение (ОВППС) 2017/82 на Съвета от 16 януари 2017 година за изменение на Решение (ОВППС) 2016/849 относно ограничителни мерки срещу Корейската народнодемократична република

text:
               17.1.2017

               BG

               Официален вестник на Европейския съюз

               L 12/90

         РЕШЕНИЕ (ОВППС) 2017/82 НА СЪВЕТА
   от 16 януари 2017 година
   за изменение на Решение (ОВППС) 2016/849 относно ограничителни мерки срещу Корейската народнодемократична република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 31, параграф 2 от него,
   като взе предвид Решение (ОВППС) 2016/849 на Съвета от 27 май 2016 г. относно ограничителни мерки срещу Корейската народнодемократична република и за отмяна на Решение 2013/183/ОВППС (1), и по-специално член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 27 май 2016 г. Съветът прие Решение (ОВППС) 2016/849.

               (2)

               На 17 декември 2016 г. комитетът към Съвета за сигурност на ООН, създаден съгласно Резолюция 1718(2006) на Съвета за сигурност на ООН, заличи имената на пет плавателни съда от списъка на лицата и образуванията, спрямо които се прилагат ограничителни мерки.

               (3)

               Поради това приложение I към Решение (ОВППС) 2016/849 следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Приложение I към Решение (ОВППС) 2016/849 се изменя съгласно предвиденото в приложението към настоящото решение.
   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 16 януари 2017 година.

            За Съвета

            Председател

         F. MOGHERINI

      (1)  ОВ L 141, 28.5.2016 г., стр. 79.

      ПРИЛОЖЕНИЕ
      Плавателните съдове с изброените по-долу номера по ММО се заличават от списъка, съдържащ се в приложение I, част Б (Образувания), вписване номер 20 към Решение (ОВППС) 2016/849 на Съвета:

                  г)

                  Dawnlight 9110236

                  д)

                  Ever Bright 88 (J Star) 8914934

                  е)

                  Gold Star 3 (benevolence) 8405402

                  о)

                  Orion Star (Richocean) 9333589

                  ц)

                  South Hill 5 9138680


title: Решение на Съвета от 21 декември 2006 година за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания

text:
Важна правна забележка

|

32006D1008

Официален вестник n° L 379 , 28/12/2006 стр. 0123 - 0124 Официален вестник n° L 200 , 01/08/2007 стр. 0532 - 0533

		20061221Решение на Съветаот 21 декември 2006 годиназа прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания(2006/1008/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Регламент (ЕО) № 2580/2001 на Съвета от 27 декември 2001 г. относно специалните ограничителни мерки за борба с тероризма, насочени срещу определени лица и образувания [1], и по-специално член 2, параграф 3 от него,като има предвид, че:(1) На 29 май 2006 г. Съветът прие Решение 2006/379/ЕО за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания и за отмяна на Решение 2005/930/EО [2], с което се създава списък на лицата и образуванията, за които се прилага регламентът.(2) Съветът определи, че някои други физически лица, групи и образувания отговарят на условията, предвидени в член 2, параграф 3 от посочения регламент, и затова следва да бъдат добавени в този списък,РЕШИ:Член 1Физическите лица, групите и образуванията, изброени в приложението, се добавят в списъка на физическите лица, групите и образуванията, за които се прилага Регламент (ЕО) № 2580/2001.Член 2Настоящото решение влиза в сила в деня на неговото публикуване.Член 3Настоящото решение се публикува в Официален вестник на Европейския съюз.Съставено в Брюксел на 21 декември 2006 година.За СъветаПредседателJ. Korkeaoja[1] ОВ L 344, 28.12.2001 г., стр. 70. Регламент, последно изменен с Регламент (ЕО) № 1461/2006 на Комисията (ОВ L 272, 3.10.2006 г., стр. 11).[2] ОВ L 144, 31.5.2006 г., стр. 21.--------------------------------------------------20061221ПРИЛОЖЕНИЕСъветът определи физическите лица, групите и образуванията, изброени по-долу, като замесени в терористични действия по смисъла на член 1, параграфи 2 и 3 от Обща позиция 2001/931/ОВППС на Съвета от 27 декември 2001 г. за прилагане на специални мерки за борба с тероризма [1], че по отношение на тези лица, групи и образувания компетентните национални органи са взели решение по смисъла на член 1, параграф 4 от посочената обща позиция и че следователно те следва да бъдат включени в списъка на физическите лица, групите и образуванията, за които се прилага Регламент (ЕО) № 2580/2001.I. ФИЗИЧЕСКИ ЛИЦА1. AKHNIKH, Ismail (познат още като SUHAIB; познат още като SOHAIB), роден на 22.10.1982 г. в Амстердам (Нидерландия), паспорт (Нидерландия) № NB0322935(Член на "Hofstadgroep")2. AOURAGHE, Zine Labidine (познат още като Halifi Laarbi MOHAMED; познат още като Abed; познат още като Abid; познат още като Abu ISMAIL), роден на 18.7.1978 г. в Nador (Мароко), паспорт (Испания) № ESPP278036(Член на "Hofstadgroep")3. BOUGHABA, Mohamed Fahmi (познат още като Mohammed Fahmi BOURABA; познат още като Mohammed Fahmi BURADA; познат още като Abu MOSAB), роден на 6.12.1981 г. в Al Hoceima (Мароко)(Член на "Hofstadgroep")4. BOUYERI, Mohammed (познат още като Abu ZUBAIR; познат още като SOBIAR; познат още като Abu ZOUBAIR), роден на 8.3.1978 г. в Амстердам (Нидерландия)(Член на "Hofstadgroep")5. EL FATMI, Nouredine (познат още като Nouriddin EL FATMI; познат още като Nouriddine EL FATMI, познат още като Noureddine EL FATMI, познат още като Abu AL KA'E KA'E; познат още като Abu QAE QAE; познат още като FOUAD; познат още като FZAD; познат още като Nabil EL FATMI; познат още като Ben MOHAMMED; познат още като Ben Mohand BEN LARBI; познат още като Ben Driss Muhand IBN LARBI; познат още като Abu TAHAR; познат още като EGGIE), роден на 15.8.1982 г. в Midar (Мароко), паспорт (Мароко) № N829139(Член на "Hofstadgroep")6. EL MORABIT, Mohamed, роден на 24.1.1981 г. в Al Hoceima (Мароко), паспорт (Мароко) № К789742(Член на "Hofstadgroep")7. ETTOUMI, Youssef (познат още като Youssef TOUMI), роден на 20.10.1977 г. в Амстердам (Нидерландия), л.к. (Нидерландия) № LNB4576246(Член на "Hofstadgroep")8. HAMDI, Ahmed (познат още като Abu IBRAHIM), роден на 5.9.1978 г. в Beni Said (Мароко), паспорт (Мароко) № К728658(Член на "Hofstadgroep")9. WALTERS, Jason Theodore James (познат още като Abdullah; познат още като David), роден на 6.3.1985 г. в Amersfoort (Нидерландия), паспорт (Нидерландия) № NЕ8146378(Член на "Hofstadgroep")II. ГРУПИ И ОБРАЗУВАНИЯ1. Hofstadgroep2. TAK — Teyrbazen Azadiya Kurdistan, позната още като Kurdistan Freedom Falcons, Kurdistan Freedom Hawks[1] ОВ L 344, 28.12.2001 г., стр. 93.--------------------------------------------------


title: Решение (ЕС) 2017/668 на Съвета от 27 юни 2016 година за сключването от името на Европейския съюз и на неговите държави членки на Допълнителния протокол към Споразумението за търговия между Европейския съюз и неговите държави членки, от една страна, и Колумбия и Перу, от друга страна, с оглед отчитане на присъединяването на Република Хърватия към Европейския съюз

text:
               8.4.2017

               BG

               Официален вестник на Европейския съюз

               L 97/1

         РЕШЕНИЕ (ЕС) 2017/668 НА СЪВЕТА
   от 27 юни 2016 година
   за сключването от името на Европейския съюз и на неговите държави членки на Допълнителния протокол към Споразумението за търговия между Европейския съюз и неговите държави членки, от една страна, и Колумбия и Перу, от друга страна, с оглед отчитане на присъединяването на Република Хърватия към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 91, член 100, параграф 2, член 207 във връзка с член 218, параграф 6, втора алинея, буква а), подточка v) от него,
   като взе предвид Акта за присъединяването на Република Хърватия, и по-специално член 6, параграф 2, втора алинея от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               В съответствие с Решение (ЕС) 2015/1277 на Съвета (2) допълнителният протокол към Споразумението за търговия между Европейския съюз и неговите държави членки, от една страна, и Колумбия и Перу, от друга страна, с оглед отчитане на присъединяването на Република Хърватия към Европейския съюз („допълнителният протокол“) бе подписан, при условие че бъде сключен.

               (2)

               Допълнителният протокол следва да бъде одобрен,

         ПРИЕ НАСТОЯЩОТО РЕШЕНИЕ:
   Член 1
   Допълнителният протокол към Споразумението за търговия между Европейския съюз и неговите държави членки, от една страна, и Колумбия и Перу, от друга страна, с оглед отчитане на присъединяването на Република Хърватия към Европейския съюз се одобрява от името на Европейския съюз и на неговите държави членки (3).
   Член 2
   Председателят на Съвета се оправомощава да посочи лицето(ата), упълномощено(и) да извърши(ат) нотифицирането, предвидено в член 12, параграф 2 от допълнителния протокол.
   Член 3
   Настоящото решение влиза в сила в деня на приемането му.

      Съставено в Брюксел на 27 юни 2016 година.

            За Съвета

            Председател

         M. VAN DAM

      (1)  Одобрение от 7 юни 2016 г.

      (2)  Решение (ЕС) 2015/1277 на Съвета от 13 октомври 2014 г. за подписването от името на Европейския съюз и на неговите държави членки и за временното прилагане на Допълнителния протокол към Споразумението за търговия между Европейския съюз и неговите държави членки, от една страна, и Колумбия и Перу, от друга страна, с оглед отчитане на присъединяването на Република Хърватия към Европейския съюз (ОВ L 204, 31.7.2015 г., стр. 1).

      (3)  Текстът на допълнителния протокол ще бъде публикуван заедно с решението за неговото подписване.


title: Решение на Съвета от 21 април 2004 година относно сключването на Споразумение между Европейската общност и Съединените американски щати за взаимно признаване на сертификатите за съответствие на морското оборудване

text:
Важна правна забележка

|

32004D0425

Официален вестник n° L 150 , 30/04/2004 стр. 0042 - 0045 специално чешко издание глава 11 том 51 стр. 223  - 223 специално испанско издание глава 11 том 51 стр. 223  - 223 специално унгарско издание глава 11 том 51 стр. 223  - 223 специално литвийско издание глава 11 том 51 стр. 223  - 223 LV.ES глава 11 том 51 стр. 223  - 223 MT.ES глава 11 том 51 стр. 223  - 223 PL.ES глава 11 том 51 стр. 223  - 223 SK.ES глава 11 том 51 стр. 223  - 223 специално словенско издание глава 11 том 51 стр. 223  - 223

		Решение на Съветаот 21 април 2004 годинаотносно сключването на Споразумение между Европейската общност и Съединените американски щати за взаимно признаване на сертификатите за съответствие на морското оборудване(2004/425/EO)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133, във връзка с член 300, параграф 2, първа алинея, първо изречение, член 300, параграф 3, първа алинея, първо изречение, и член 300, параграф 4 от него,като взе предвид предложението на Комисията,като има предвид, че:(1) Споразумението между Европейската общност и Съединените американски щати за взаимно признаване на сертификатите за съответствие на морското оборудване ("Споразумението") е подписано от името на Европейската общност на 27 февруари 2004 г. при условие за сключването му.(2) Следва да се приемат вътрешните процедури за прилагане на споразумението; следователно е необходимо на Комисията да бъдат предоставени правомощия да взема някои решения по неговото прилагане.(3) Споразумението следва да бъде одобрено,РЕШИ:Член 1Споразумението между Европейската общност и Съединените американски щати за взаимно признаване на сертификатите за съответствие на морското оборудване се одобрява от името на Европейската общност.Текстът на споразумението е приложен към настоящото решение.Член 2Председателят на Съвета е оправомощен да посочи лицето/лицата, упълномощено да връчи от името на Европейската общност нотата, предвидена в член 21, параграф 1 от споразумението.Член 31. Комисията, подпомагана от специален комитет, посочен от Съвета, представлява Европейската общност в Съвместния комитет, посочен в член 7 от споразумението, както и във всички работни групи, които могат да бъдат създадени съгласно член 7, параграф 4 от него. След консултация с гореспоменатия специален комитет, Комисията извършва нотификациите, размяната на информация и исканията за информация, предвидени в споразумението.2. След консултация със специалния комитет Комисията изразява позицията на Европейската общност по решенията на Съвместния комитет.3. Решението за денонсиране на споразумението съгласно член 21 параграф 3 се взема от Съвета с квалифицирано мнозинство, по предложение на Комисията.Съставено в Люксембург на 21 април 2004 година.За СъветаПредседателJ. Walsh--------------------------------------------------


title: 2008/784/ЕО: Решение на Съвета от 2 октомври 2008 година за определяне на самостоятелно задължение на Черна Гора и пропорционално намаляване на задължението на Сърбия във връзка с дългосрочните заеми, отпуснати от Общността на Държавния съюз на Сърбия и Черна гора (бивша Съюзна република Югославия) съгласно решения 2001/549/ЕО и 2002/882/ЕО

text:
               10.10.2008

               BG

               Официален вестник на Европейския съюз

               L 269/8

      РЕШЕНИЕ НА СЪВЕТА

   от 2 октомври 2008 година
   за определяне на самостоятелно задължение на Черна Гора и пропорционално намаляване на задължението на Сърбия във връзка с дългосрочните заеми, отпуснати от Общността на Държавния съюз на Сърбия и Черна гора (бивша Съюзна република Югославия) съгласно решения 2001/549/ЕО и 2002/882/ЕО
   (2008/784/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 308 от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               Съгласно Решение 2001/549/ЕО на Съвета от 16 юли 2001 г. за предоставяне на макрофинансова помощ на Съюзна република Югославия (2) Общността предостави дългосрочен заем с максимален размер от 225 милиона евро на Съюзна република Югославия, с оглед гарантиране устойчивостта на платежния баланс и подобряване на състоянието на валутните резерви на страната. Заемът бе изцяло преведен от Комисията чрез един транш през октомври 2001 г.

               (2)

               Съгласно Решение 2002/882/ЕО на Съвета от 5 ноември 2002 г. за предоставяне на допълнителна макрофинансова помощ на Съюзна република Югославия (3) Общността предостави дългосрочен заем с максимален размер от 55 милиона евро на Съюзна република Югославия, с оглед гарантиране устойчивостта на платежния баланс и подобряване на състоянието на валутните резерви на страната. Заемът бе изцяло преведен от Комисията чрез три транша, съответно в размер на 10 милиона евро през февруари 2003 г., 30 милиона евро през септември 2003 г. и 15 милиона евро през април 2005 г.

               (3)

               В съответствие с приетата на 4 февруари 2003 г. Конституционна харта на Държавния съюз на Сърбия и Черна гора Съюзната република Югославия бе преустроена в Държавен съюз на Сърбия и Черна гора.

               (4)

               На основание на член 60 от Конституционната харта на Държавния съюз на Сърбия и Черна гора и вследствие на проведения на 21 май 2006 г. референдум в Черна гора, парламентът на Черна гора прие на 3 юни 2006 г. декларация, в която обяви Черна гора за независима държава с пълна правосубектност по международното право.

               (5)

               На 5 юни 2006 г. парламентът на Сърбия прие решение, определящо Сърбия за правоприемник на Държавния съюз на Сърбия и Черна гора.

               (6)

               В своите заключения от 12 юни 2006 г. Съветът взе под внимание декларацията на парламента на Черна гора и решението на парламента на Сърбия и декларира, че Европейският съюз и държавите-членки са взели решение за разширяване и задълбочаване на отношенията с Черна гора в качеството ѝ на суверенна и независима държава.

               (7)

               На 10 юли 2006 г. Черна гора и Сърбия сключиха споразумение за уреждане на членството в международни финансови организации и за разпределяне на финансовите активи и пасиви, според което заемите за макрофинансовата помощ, отпуснати на Съюзна република Югославия или на Държавния съюз на Сърбия и Черна гора следва да продължат да бъдат обслужвани в съотношение 90 % от Сърбия и 10 % от Черна гора, освен ако не се налага прилагането на други процентни съотношения с оглед принципа на крайния бенефициер.

               (8)

               Черна гора и Сърбия продължават, посредством Централната банка на Черна гора и съответно Националната банка на Сърбия, да изпълняват изцяло задълженията по финансовото обслужване, произтичащи от дълговите операции на Общността.

               (9)

               В съответствие с допълнение 4 към споразумението между Сърбия и Черна гора от 10 юли 2006 г. като задължение на Черна гора е определен заем на обща стойност от 6 703 388,62 EUR, произтичащ от заеми за макрофинансова помощ.

               (10)

               Двете държави изпълняват изцяло задълженията по финансовото обслужване съгласно договореното между тях разпределение — 90:10, с изключение на една от финансовите операции, която се обслужва съгласно принципа на крайния бенефициер (99,47 % от Сърбия и 0,53 % от Черна гора).

               (11)

               Предвид развитието на отношенията между Европейския съюз и Черна гора като независима държава, особено предвид Европейско партньорство, създадено с Решение 2007/49/ЕО на Съвета от 22 януари 2007 година относно принципите, приоритетите и условията, съдържащи се в Европейското партньорство с Черна гора (4) и дългия времеви период, през който трябва да бъдат извършвани погашенията, Комисията следва да бъде оправомощена да предприеме необходимите действия за гарантиране разделянето на задълженията, възникващи в резултат на отпуснатите съгласно решения 2001/549/ЕО и 2002/882/ЕО заеми, между Черна гора и Сърбия според двустранно договореното съотношение между двете държави.

               (12)

               Черна гора и Сърбия няма да имат право на допълнителни плащания в рамките на макрофинансовата помощ съгласно настоящото решение.

               (13)

               Комисията се консултира с Икономическия и финансов комитет преди да представи своето предложение.

               (14)

               Договорът не предвижда други правомощия, освен посочените в член 308, за приемането на настоящото решение,

         РЕШИ:
   Член 1
   1.   Черна гора следва да поеме самостоятелно задължение за изплащане както на главница и лихви, така и на всички други разходи и такси, свързани с обслужването на 6 703 388,62 EUR от дългосрочните заеми на Общността на обща стойност от 280 милиона евро, преведени на Държавния съюз на Сърбия и Черна гора (бивша Съюзна република Югославия) съгласно решения 2001/549/ЕО и 2002/882/ЕО.
   2.   За тази цел Комисията се оправомощава, след съгласуване с Икономическия и финансов комитет, да подпише самостоятелно кредитно споразумение с властите на Черна гора за сумите, отнесени като задължение на Черна гора, и особено за реда и условията, установени във:

               —

               Кредитно споразумение между Европейската общност и Съюзна република Югославия от 17 септември 2001 г.,

               —

               Кредитно споразумение между Европейската общност и Съюзна република Югославия от 13 декември 2002 г.,

               —

               Допълнително кредитно споразумение между Европейската общност и Държавния съюз на Сърбия и Черна гора от 25 юли 2003 г., и

               —

               Допълнително кредитно споразумение между Европейската общност и Държавния съюз на Сърбия и Черна гора от 7 април 2005 г.

         В частност лихвената ставка и датите на падежа на лихвените плащания и погашенията по главницата следва да бъдат същите като вече установените в договорите за заем, приложени към посочените в настоящия параграф споразумения.
   3.   Настоящото решение не дава право на Черна гора на допълнителни плащания в рамките на макрофинансовата помощ от Общността.
   Член 2
   1.   След подписването на посоченото в член 1, параграф 2 самостоятелно кредитно споразумение между Общността и Черна гора, задължението на Сърбия в качеството ѝ на правоприемник на Държавния съюз на Сърбия и Черна гора към Общността се намалява пропорционално.
   2.   Комисията се оправомощава да сключва споразумения със Сърбия за изменение на съществуващите кредитни споразумения, посочени в член 1, параграф 2.
   3.   Настоящото решение не дава право на Сърбия на допълнителни плащания в рамките на макрофинансовата помощ от Общността.
   Член 3
   1.   Всички свързани разходи и такси, извършени от Общността при сключване и изпълнение на споразуменията, представени в член 1, се поемат от Черна гора.
   2.   Всички свързани разходи и такси, извършени от Общността при сключване и изпълнение на споразуменията, представени в член 2, се поемат от Сърбия.
   Член 4
   Настоящото решение влиза в сила на третия ден след публикуването му в Официален вестник на Европейския съюз.

      Съставено в Люксембург на 2 октомври 2008 година.

            За Съвета

            Председател

         X. BERTRAND

      (1)  Становище от 2 септември 2008 г. (все още непубликувано в Официален вестник).

      (2)  ОВ L 197, 21.7.2001 г., стр. 38.

      (3)  ОВ L 308, 9.11.2002 г., стр. 25.

      (4)  ОВ L 20, 27.1.2007 г., стр. 16.


title: Решение на Съвета от 16 юни 2016 година за подновяване на мандата на заместник-председателя на отделението по жалбите на Службата на Общността за сортовете растения

text:
               21.6.2016

               BG

               Официален вестник на Европейския съюз

               C 223/5

         РЕШЕНИЕ НА СЪВЕТА
   от 16 юни 2016 година
   за подновяване на мандата на заместник-председателя на отделението по жалбите на Службата на Общността за сортовете растения
   (2016/C 223/06)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕО) № 2100/94 на Съвета от 27 юли 1994 г. относно правната закрила на Общността на сортовете растения (1), и по-специално член 47, параграф 1 от него,
   като има предвид, че:

               (1)

               С Решение от 12 юли 2011 г. (2) Съветът назначи г-жа Kaarina HAUKKA за председател на отделението по жалбите на Службата на Общността за сортовете растения („Службата“).

               (2)

               Мандатът на г-жа Kaarina HAUKKA изтича на 14 октомври 2016 г.

               (3)

               На 4 май 2016 г., след получаване на благоприятното становище на Административния съвет на службата, Комисията предложи мандатът на г-жа Kaarina HAUKKA да бъде подновен,

         ПРИЕ НАСТОЯЩОТО РЕШЕНИЕ:
   Член 1
   Мандатът на г-жа Sari Kaarina HAUKKA като заместник-председател на отделението по жалбите на Службата на Общността за сортовете растения се удължава за срок от пет години, считано от 15 октомври 2016 г.
   Член 2
   Председателят на Административния съвет на службата се оправомощава да предприеме необходимото за изпълнение на член 1.
   Член 3
   Настоящото решение влиза в сила в деня на приемането му.

      Съставено в Люксембург на 16 юни 2016 година.

            За Съвета

            Председател

         L. F. ASSCHER

      (1)  ОВ L 227, 1.9.1994 г., стр. 1.

      (2)  Решение на Съвета от 12 юли 2011 г. за назначаване на председател на Службата на Общността за сортовете растения (ОВ C 209, 15.7.2011 г., стр. 17).


title: 2010/237/ЕС: Решение на Комисията от 27 април 2010 година за изменение на Решение 2009/379/ЕО за определяне на сумите, предоставяни на ЕЗФРСР съгласно регламенти (ЕО) № 1782/2003, (ЕО) № 378/2007, (ЕО) № 479/2008 и (ЕО) № 73/2009 на Съвета, и на сумите, предоставяни за разходи на ЕФГЗ

text:
               28.4.2010

               BG

               Официален вестник на Европейския съюз

               L 106/16

         РЕШЕНИЕ НА КОМИСИЯТА
   от 27 април 2010 година
   за изменение на Решение 2009/379/ЕО за определяне на сумите, предоставяни на ЕЗФРСР съгласно регламенти (ЕО) № 1782/2003, (ЕО) № 378/2007, (ЕО) № 479/2008 и (ЕО) № 73/2009 на Съвета, и на сумите, предоставяни за разходи на ЕФГЗ
   (2010/237/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (1), и по-специално член 12, параграфи 2 и 3 от него,
   като има предвид, че:

               (1)

               Решение 2009/379/ЕО на Комисията (2) определя сумите, които съгласно член 10, параграф 2 и член 143г от Регламент (ЕО) № 1782/2003 на Съвета (3), член 4, параграф 1 от Регламент (ЕО) № 378/2007 на Съвета (4), член 190а от Регламент (ЕО) № 1234/2007 на Съвета (5) и член 9, параграф 1, член 10, параграф 3, членове 134 и 135 от Регламент (ЕО) № 73/2009 на Съвета (6) се предоставят на Европейския земеделски фонд за развитие на селските райони (ЕЗФРСР), както и сумите, предоставяни за разходи на Европейския фонд за гарантиране на земеделието (ЕФГЗ).

               (2)

               Решение 2009/780/ЕО на Комисията от 22 октомври 2009 г. за определяне на нетните суми, получени в резултат на прилагането на доброволната модулация в Португалия за календарните години от 2010 до 2012 (7) бе отменено и заменено от Решение 2010/235/ЕС на Комисията (8), за да се вземе предвид решението на Португалия изобщо да не прилага доброволна модулация.

               (3)

               По силата на Решение 2009/1005/ЕС на Европейския парламент и на Съвета (9), обхващащо въпроси, свързани с финансирането на Европейския план за икономическо възстановяване, нетният разходен бюджет на ЕФГЗ беше допълнително ограничен съгласно член 12, параграф 1 от Регламент (ЕО) № 1290/2005.

               (4)

               Решение 2009/379/ЕО следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член единствен
   Приложението към Решение 2009/379/ЕО се изменя в съответствие с приложението към настоящото решение.

      Съставено в Брюксел на 27 април 2010 година.

            За Комисията

            Председател

         José Manuel BARROSO

      (1)  ОВ L 209, 11.8.2005 г., стр. 1.

      (2)  ОВ L 117, 12.5.2009 г., стр. 10.

      (3)  ОВ L 270, 21.10.2003 г., стр. 1.

      (4)  ОВ L 95, 5.4.2007 г., стр. 1.

      (5)  ОВ L 299, 16.11.2007 г., стр. 1.

      (6)  ОВ L 30, 31.1.2009 г., стр. 16.

      (7)  ОВ L 278, 23.10.2009 г., стр. 59.

      (8)  Вж. страница 12 от настоящия брой на Официален вестник.

      (9)  ОВ L 347, 24.12.2009 г., стр. 26.

      ПРИЛОЖЕНИЕ
      В приложението към Решение 2009/379/ЕО записите за 2010 г., 2011 г., 2012 г. и 2013 г. се заменят със следното:

                     (в млн. EUR)

                     Бюджетна година

                     Суми, предоставени на ЕЗФРСР

                     Член 12, параграф 1 от Регламент (ЕО) № 1290/2005

                     Нетно салдо за финансиране на разходите на ЕФГЗ

                     Член 10, параграф 2 от Регламент (ЕО) № 1782/2003

                     Член 143г от Регламент (ЕО) № 1782/2003

                     Член 9, параграф 1 от Регламент (ЕО) № 73/2009

                     Член 134 от Регламент (ЕО) № 73/2009

                     Член 135 от Регламент (ЕО) № 73/2009

                     Член 136 от Регламент (ЕО) № 73/2009

                     Член 4, параграф 1 от Регламент (ЕО) № 378/2007

                     Член 190а, параграф 2 от Регламент (ЕО) № 1234/2007

                     „2010

                     1 867,1

                     22

                     397

                     82,11

                     501,821534

                     44 275,968466

                     2011

                     2 095,3

                     22

                     484

                     51,6

                     374,9

                     122,61

                     44 466,59

                     2012

                     2 355,3

                     22

                     484

                     51,6

                     347,3

                     122,61

                     44 710,19

                     2013

                     2 640,9

                     22

                     484

                     51,6

                     313,9

                     122,61

                     44 938,99“


title: 2012/298/ЕС: Решение на Съвета от 7 юни 2012 година относно позицията, която Европейският съюз следва да заеме в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи

text:
               12.6.2012

               BG

               Официален вестник на Европейския съюз

               L 151/3

         РЕШЕНИЕ НА СЪВЕТА
   от 7 юни 2012 година
   относно позицията, която Европейският съюз следва да заеме в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи
   (2012/298/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 153, параграф 2 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 година относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               В Протокол 31 към Споразумението за Европейското икономическо пространство (2) („Споразумението за ЕИП“) се съдържат специални разпоредби и условия относно сътрудничеството в специфични области извън четирите свободи.

               (2)

               Целесъобразно е да се разшири сътрудничеството между договарящите се страни по Споразумението за ЕИП, като се включи Решение № 940/2011/ЕС на Европейския парламент и на Съвета от 14 септември 2011 година относно Европейската година на активния живот на възрастните хора и солидарността между поколенията (2012 г.) (3).

               (3)

               Поради това Протокол 31 към Споразумението за ЕИП следва да се измени, за да се даде възможност това разширено сътрудничество да започне от 1 януари 2012 г.

               (4)

               Позицията на Съюза в рамките на Съвместния комитет на ЕИП следва да бъде основана на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която Европейският съюз следва да заеме в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 7 юни 2012 година.

            За Съвета

            Председател

         M. BØDSKOV

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994, стр. 3.

      (3)  ОВ L 246, 23.9.2011, стр. 5.

      ПРОЕКТ НА
      РЕШЕНИЕ № …/2012 НА СЪВМЕСТНИЯ КОМИТЕТ НА ЕИП
      от
      за изменение на Протокол 31 към Споразумението за ЕИП относно сътрудничеството в специфични области извън четирите свободи
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство(„Споразумението за ЕИП“), и по-специално членове 86 и 98 от него,
      като има предвид, че:

                  (1)

                  Целесъобразно е да се разшири сътрудничеството между договарящите се страни по Споразумението за ЕИП, като се включи Решение № 940/2011/ЕС на Европейския парламент и на Съвета от 14 септември 2011 година относно Европейската година на активния живот на възрастните хора и солидарността между поколенията (2012 г.) (1).

                  (2)

                  Поради това следва да се измени Протокол 31 към Споразумението за ЕИП, за да се даде възможност това разширено сътрудничество да започне от 1 януари 2012 г.,

            ПРИЕ НАСТОЯЩОТО РЕШЕНИЕ:
      Член 1
      Член 5 от Протокол 31 към Споразумението за ЕИП се изменя, както следва:

                  1.

                  Параграф 5 се заменя със следното:
                  „5.   Държавите от ЕАСТ участват в програмите и дейностите на Общността, посочени в първите две тирета на параграф 8, считано от 1 януари 1996 г., в програмата, посочена в параграф 8, трето тире — считано от 1 януари 2000 г., в програмата, посочена в параграф 8, четвърто тире — считано от 1 януари 2001 г., в програмите, посочени в параграф 8, пето и шесто тире — считано от 1 януари 2002 г., в програмите, посочени в параграф 8, седмо и осмо тире — считано от 1 януари 2004 г., в програмите, посочени в параграф 8, девето, десето и единадесето тире — считано от 1 януари 2007 г., в програмата, посочена в параграф 8, дванадесето тире — считано от 1 януари 2009 г. и в програмата, посочена в параграф 8, тринадесето тире — считано от 1 януари 2012 г.“

                  2.

                  В параграф 8 се добавя следното тире:

                              „—

                                 32011 D 0940: Решение № 940/2011/ЕС на Европейския парламент и на Съвета от 14 септември 2011 година относно Европейската година на активния живот на възрастните хора и солидарността между поколенията (2012 г.) (ОВ L 246, 23.9.2011 г., стр. 5).“

            Член 2
      Настоящото решение влиза в сила на …, при условие че всички нотификации, предвидени в член 103, параграф 1 от Споразумението за ЕИП, са внесени в Съвместния комитет на ЕИП (2).
      То се прилага от 1 януари 2012 година.
      Член 3
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на.

               За Съвместния комитет на ЕИП

               Председател

               Секретари на Съвместния комитет на ЕИП

         (1)  ОВ L 246, 23.9.2011 г., стр. 5.

         (2)  [Без отбелязани конституционни изисквания.] [С отбелязани конституционни изисквания.]


title: 2007/792/ЕО: Решение на представителите на правителствата на държавите-членки, заседаващи в рамките на Съвета, от 26 ноември 2007 година за изменение на Решение 2005/446/ЕО за определяне на крайния срок за поемане на задължения за средствата на Деветия европейски фонд за развитие (ЕФР)

text:
               6.12.2007

               BG

               Официален вестник на Европейския съюз

               L 320/31

      РЕШЕНИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ, ЗАСЕДАВАЩИ В РАМКИТЕ НА СЪВЕТА,
   от 26 ноември 2007 година
   за изменение на Решение 2005/446/ЕО за определяне на крайния срок за поемане на задължения за средствата на Деветия европейски фонд за развитие (ЕФР)
   (2007/792/ЕО)
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИТЕ ОБЩНОСТИ, ЗАСЕДАВАЩИ В РАМКИТЕ НА СЪВЕТА,
   като взеха предвид Договора за създаване на Европейската общност,
   като взеха предвид предложението на Комисията,
   като взеха предвид Споразумението за партньорство между групата държави от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. (1), изменено в Люксембург на 25 юни 2005 г. (2) (наричано по-долу „Споразумение за партньорство АКТБ—ЕО“),
   като взеха предвид Решение 2001/822/ЕО на Съвета от 27 ноември 2001 г. за асоцииране на отвъдморските страни и територии към Европейската общност („Решение за отвъдморско асоцииране“) (3), и по-специално член 33a от него,
   като взеха предвид Вътрешното споразумение между представителите на правителствата на държавите-членки, заседаващи в рамките на Съвета, относно финансирането и управлението на помощите, предоставени от Общността, съгласно Финансовия протокол към Споразумението за партньорство АКТБ—ЕО (4) (наричано по-долу „Вътрешно споразумение за Деветия ЕФР“), и по-специално член 2, параграф 4 от него,
   като взеха предвид Вътрешното споразумение между представителите на правителствата на държавите-членки, заседаващи в рамките на Съвета, относно финансирането на помощта от Общността по Многогодишната финансова рамка за периода 2008—2013 г. в съответствие със Споразумението за партньорство АКТБ—ЕО и относно разпределянето на финансова помощ за отвъдморските страни и територии, за които се прилага четвърта част от Договора за ЕО (5) (наричано по-долу „Вътрешно споразумение за Десетия ЕФР“),
   като имат предвид, че:

               (1)

               Решение 2005/446/ЕО на представителите на правителствата на държавите-членки, заседаващи в рамките на Съвета, от 30 май 2005 г. (6) определя 31 декември 2007 г. като дата, след която за фондовете на Деветия европейски фонд за развитие (наричан по-долу „ЕФР“), управлявани от Комисията, за лихвените субсидии, управлявани от Европейската инвестиционна банка (наричана по-долу „ЕИБ“), и за приходите от лихви по тези бюджетни кредити повече няма да бъдат поемани задължения.

               (2)

               В точка 4 от приложение Iб (7) (Многогодишна финансова рамка за периода 2008—2013 г.) към Споразумението за партньорство АКТБ—ЕО е предвидено изключение от това общо правило за салдата и средствата, поетите задължения за които са отменени след 31 декември 2007 г. в резултат от системата, гарантираща стабилизиране на постъпленията от износ на първични селскостопански стоки (STABEX) в рамките на ЕФР преди Деветия ЕФР, и за салдата и възстановените суми по средства, разпределени за финансиране на Инвестиционния инструмент, с изключение на свързаните лихвени субсидии.

               (3)

               В същата точка е предвидено, че за средствата могат да бъдат поемани задължения и след 31 декември 2007 г., за да се осигури работоспособността на администрацията на ЕС и да се покрият текущите разходи за обезпечаване на действащи проекти до влизането в сила на Десетия ЕФР.

               (4)

               Влизането в сила на Десетия ЕФР може да се отложи след 1 януари 2008 г.

               (5)

               Необходимо е да бъдат приведени в съответствие Решение 2005/446/ЕО и точка 4 от приложение Iб към Споразумението за партньорство АКТБ—ЕО.

               (6)

               Поради случай на непреодолима сила установяването на проектите и програмите, финансирани със суми, разпределени в рамките на Деветия ЕФР след Решение C(2007) 3856 на Комисията от 16 август 2007 г. за преразпределение след междинния преглед, се отложи за срок от шест месеца във френските отвъдморски страни и територии (наричани по-долу „ОСТ“) в Тихоокеанския регион, за които се прилагат разпоредбите на част четвърта от Договора,

         РЕШИХА:
   Член единствен
   Членове 1 и 2 от Решение 2005/446/ЕО се заменят, както следва:

      „Член 1
      1.   Определя се 31 декември 2007 г. за краен срок, след който за управляваните от Комисията средства на Деветия ЕФР няма да бъдат поемани задължения, с изключение на салдата и средствата, поетите задължения за които са отменени в резултат от системата, гарантираща стабилизиране на постъпленията от износ на основни селскостопански продукти (STABEX) в рамките на ЕФР преди Деветия ЕФР, и на салдата от разпределените в рамките на Деветия ЕФР суми за финансиране на инициативите, посочени в единните програмни документи на френските ОСТ в Тихоокеанския регион. Ако е необходимо, този срок може да бъде преразгледан.
      2.   Салдата и средствата, поетите задължения за които са отменени след 31 декември 2007 г. в резултат от системата, гарантираща стабилизиране на постъпленията от износ на основни селскостопански продукти (STABEX) в рамките на ЕФР преди Деветия ЕФР, ще бъдат прехвърлени в Десетия ЕФР и разпределени за индикативната програма на съответните държави от АКТБ и ОСТ. 30 юни 2008 г. се определя за краен срок, след който няма да бъдат поемани задължения за управляваните от Комисията средства на Деветия ЕФР за финансиране на инициативите, посочени в единните програмни документи на френските ОСТ в Тихоокеанския регион.
      3.   В случай че Десетият ЕФР влезе в сила след 31 декември 2007 г., през периода между 31 декември 2007 г. и датата на влизане в сила на Десетия ЕФР могат да бъдат поемани задължения за салдата от Деветия ЕФР или от предишни ЕФР, както и средствата, за които са отменени задълженията, поети за проекти по тези ЕФР. В този случай тези салда и средства ще се използват изключително за осигуряване на работоспособността на администрацията на ЕС и за покриване на текущите разходи за обезпечаване на действащи проекти до влизането в сила на Десетия ЕФР.
      4.   Приходите от лихви върху бюджетните кредити от ЕФР се използват за покриване на разноските, свързани с усвояване на ресурсите на Деветия ЕФР, съгласно член 9 от Вътрешното споразумение за Деветия ЕФР, до влизането в сила на Десетия ЕФР, след което тези приходи се запазват за свързаните с ЕФР разходи за подпомагане, както е посочено в член 6 от Вътрешното споразумение за Десетия ЕФР.
      Член 2
      1.   31 декември 2007 г. или датата на влизане в сила на Десетия ЕФР, в зависимост от това коя ще настъпи по-късно, се определят за краен срок, след който не могат да бъдат поемани задължения за управляваните от Европейската инвестиционна банка (ЕИБ) лихвени субсидии. Ако е необходимо, този срок може да бъде преразгледан.
      2.   Останалите салда и възстановени суми, разпределени за финансиране на управлявания от ЕИБ Инвестиционен механизъм, с изключение на свързаните лихвени субсидии, се прехвърлят в Десетия ЕФР и остават разпределени за Инвестиционния механизъм.“

      Съставено в Брюксел на 26 ноември 2007 година.

            За правителствата на държавите-членки

            Председател

         J. SILVA

      (1)  ОВ L 317, 15.12.2000 г., стр. 3.

      (2)  ОВ L 209, 11.8.2005 г., стр. 27.

      (3)  ОВ L 314, 30.11.2001 г., стр. 1. Решение, изменено с Решение 2007/249/ЕО (ОВ L 109, 26.4.2007 г., стр. 33).

      (4)  ОВ L 317, 15.12.2000 г., стр. 355.

      (5)  ОВ L 247, 9.9.2006 г., стр. 32.

      (6)  ОВ L 156, 18.6.2005 г., стр. 19.

      (7)  Приложение Iб, съдържащо се в приложението към Решение № 1/2006 на Съвета на министрите АКТБ—ЕО, (ОВ L 247, 9.9.2006 г., стр. 22).


title: Решение на Комисията от 2 август 2006 година за изменение на Решение 2001/844/ЕО, ЕОВС, Евратом

text:
Важна правна забележка

|

32006D0548

Официален вестник n° L 215 , 05/08/2006 стр. 0038 - 0043 Официален вестник n° L 118 , 08/05/2007 стр. 1055 - 1060

		20060802Решение на Комисиятаот 2 август 2006 годиназа изменение на Решение 2001/844/ЕО, ЕОВС, Евратом(2006/548/ЕО, Евратом)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност, и по-специално член 218, параграф 2 от него,като взе предвид Договора за създаване на Европейската общност за атомна енергия, и по-специално член 131 от него,като взе предвид Договора за Европейския съюз, и по-специално член 28, параграф 1 и член 41, параграф 1 от него,като има предвид, че:(1) Съгласно член 2, параграф 1 от разпоредбите на Комисията в областта на сигурността, изложени в приложението към Решение 2001/844/ЕО, ЕОВС, Евратом на Комисията [1], членът на Комисията по въпросите на сигурността взема необходимите мерки, за да гарантира, че при обработката на класифицирана информация на ЕС правилата за сигурност на Комисията се спазват и, inter alia, от външните лица, с които Комисията има договори.(2) Съгласно член 2, параграф 2 от разпоредбите за сигурност на Комисията държавите-членки, другите институции, власти, служби и агенции, създадени въз основа на Договорите, могат да получават класифицирана информация от ЕС, стига да гарантират, че ще прилагат стриктно еквивалентни мерки в службите и помещенията си, също и спрямо външните лица, с които държавите-членки имат договорни отношения.(3) Понастоящем разпоредбите за сигурност на Комисията не съдържат указания за начина, по който нейните основни принципи и минимални стандарти трябва да се прилагат в случай, че Комисията повери на външни обекти чрез договор или грантово споразумение задачи, които включват, изискват и/или съдържат класифицирана информация на ЕС.(4) Следователно е необходимо да се добавят общи специфични минимални стандарти за такива случаи в разпоредбите на Комисията в областта на сигурността и в правилата за сигурност, приложени към тези разпоредби.(5) Държавите-членки следва да спазват също тези общи минимални стандарти за мерките, които трябва да вземат съгласно националните договорености, когато поверяват чрез договор или грантово споразумение на външни субекти по член 2, параграф 2, задачи, които включват, изискват и/или съдържат класифицирана информация на Европейския съюз.(6) Тези общи минимални стандарти следва да се прилагат, без да се засягат другите действащи актове, по-специално Директива 2004/18/ЕО на Европейския парламент и на Съвета от 31 март 2004 г. относно координирането на процедурите за възлагане на обществени поръчки за строителство, услуги и доставки [2], Регламент (ЕО, Евратом) № 1605/2002 на Съвета от 25 юни 2002 г. относно Финансовия правилник за общия бюджет на Европейските общности [3] и Регламент (ЕО, Евратом) № 2342/2002 на Комисията [4] за определянето на подробни правила за прилагане, както и двустранните, и по-специално многостранни споразумения, посочени в членове 106 и 107 от Регламент (ЕО, Евратом) № 1605/2002,РЕШИ:Член 1Разпоредбите на Комисията в областта на сигурността, изложени в приложението към Решение 2001/844/ЕО, ЕОВС, Евратом, се изменят, както следва:1. В член 2, параграф 1 се добавя следният параграф:"Когато даден договор или грантово споразумение между Комисията и външен изпълнител или бенефициер предполага обработка на класифицирана информация на ЕС в помещенията на изпълнителя или на бенефициера, трябва да бъдат взети подходящи мерки от съответния външен изпълнител или бенефициер, за да се гарантира, че при обработката на класифицирана информация на ЕС се спазват правилата, посочени в член 1. Те представляват неразделна част от договора или грантовото споразумение."2. Правилата в областта на сигурността, изложени в приложението към разпоредбите на Комисията в областта на сигурността, се изменят, както следва:а) в част I, раздел 5.1 се добавя следното изречение:"Тези минимални стандарти също се прилагат, когато Комисията повери чрез договор или грантово споразумение на промишлени или други обекти задачи, които включват, изискват и/или съдържат класифицирана информация на ЕС: тези общи минимални стандарти са изложени в част II, раздел 27."б) в част II се добавя текстът на приложението към настоящото решение като раздел 27.в) в допълнение 6 се добавят следните съкращения:"DSA : Обозначен орган по сигурносттаFSC : Разрешително за сигурност на оборудванеFSO : Отговорник по сигурността на оборудванеPSC : Разрешително за сигурност на персоналаSAL : Приложение за сигурностSCG : Ръководство за класификация за сигурност."Член 2Настоящото решение влиза в сила в деня на публикуването му в Официален вестник на Европейския съюз.Съставено в Брюксел на 2 август 2006 година.За КомисиятаSiim KallasЗаместник-председател[1] ОВ L 317, 3.12.2001 г., стр. 1. Решение, последно изменено с Решение 2006/70/ЕО, Евратом (ОВ L 34, 7.2.2006 г., стр. 32).[2] ОВ L 134, 30.4.2004 г., стр. 114. Директива, последно изменена с Регламент (ЕО) № 2083/2005 на Комисията (ОВ L 333, 20.12.2005 г., стр. 28).[3] ОВ L 248, 16.9.2002 г., стр. 1.[4] ОВ L 357, 31.12.2002 г., стр. 1. Регламент, последно изменен с Регламент (ЕО, Евратом) № 1261/2005 (ОВ L 201, 2.8.2005 г., стр. 3).--------------------------------------------------20060802ПРИЛОЖЕНИЕ"27. ОБЩИ МИНИМАЛНИ НОРМИ В ОБЛАСТТА НА ПРОМИШЛЕНАТА СИГУРНОСТ27.1. ВъведениеНастоящият раздел се отнася до аспектите на сигурността на промишлените дейности, които са предмет на преговори и сключване на договори или грантови споразумения, които договори или грантови споразумения се изпълняват от промишлени или други обекти, и в рамките на които са възложени задачи, които включват, изискват и/или съдържат класифицирана информация на ЕС, включително предоставянето на такава информация или достъпа до нея по време на процедурите по обществена поръчка или покана за участие в търг или конкурс (период на наддаване и преговори за предварителен договор).27.2. ОпределенияЗа целите на тези общи минимални стандарти:а) "класифициран договор" е всеки договор или грантово споразумение с цел доставка на продукти, извършване на строително-ремонтни дейности, оборудване на сгради или предоставяне на услуги, чието осъществяване предполага достъп до класифицирана информация на ЕС или създаването на такава информация;б) "класифициран договор за подизпълнение" е договор, сключен от изпълнител или бенефициер на грант с друг изпълнител (т.е. подизпълнител) с цел доставка на блага, извършване на строително-ремонтни дейности, оборудване на сгради или предоставяне на услуги, чието осъществяване предполага достъп до класифицирана информация на ЕС или създаването на такава информация;в) "изпълнител" е икономически оператор или юридическо лице, което има правоспособност да сключва договори или да бъде бенефициер на грант;г) "обозначен орган за сигурност (DSA)" е органът, отговорен пред националния орган за сигурност (NSA) на дадена държава-членка, отговорен да информира промишлените или други обекти за националната политика по всички въпроси на промишлената сигурност и да предоставя помощ и насоки за нейното изпълнение. Функциите на DSA могат да се осъществяват от NSA;д) "разрешително за сигурност на оборудване (FSC)" е административно решение на DSA или NSA, според което, от гледна точка на сигурността, дадено оборудване може да гарантира в достатъчна степен защитата на класифицирана информация на ЕС на определено ниво на сигурност и според което персоналът на оборудването, който получава достъп до тази класифицирана информация на ЕС, притежава необходимото разрешително за сигурност и е бил запознат с изискванията за сигурност за достъп и защита на класифицирана информация на ЕС;е) "промишлена или друга единица" е изпълнител или подизпълнител, който участва в доставката на блага, извършване на строително-ремонтни дейности, оборудване на сгради или предоставяне на услуги, който може да бъде промишлена, търговска, обслужваща, научна, изследователска, образователна, или развойна единица;ж) "промишлена сигурност" е прилагането на защитни мерки и процедури с цел да се предотврати или открие и спре загуба или компрометиране на класифицирана информация на ЕС от страна на изпълнител или подизпълнител в преговори за предварителен договор или класифицирани договори;з) "национален орган за сигурност (NSA)" е правителствен орган на държава-членка на ЕС, който носи крайната отговорност за защитата на класифицираната информация на ЕС в тази държава-членка;и) "общо ниво на класификация за сигурност на договор" е определянето на класификация за сигурност на целия договор или грантово споразумение, въз основа на класификацията на информация и/или материали, които трябва или може да бъдат създадени или оповестени или до които трябва или може да има достъп по силата на някой от елементите на целия договор или грантово споразумение. Общото ниво на класификация за сигурност на даден договор не може да бъде по-ниско от най-високото ниво на класификация на един от неговите елементи, но може да бъде по-високо, в резултат на натрупването;й) "приложение за сигурност (SAL)" е набор от специални договорни условия, издадени от договарящия орган, който представлява неразделна част от класифицирания договор, включващ достъп до класифицирана информация на ЕС или създаването на такава информация, в който са определени изискванията за сигурност или елементите на класифицирания договор, които трябва да бъдат защитени.к) "ръководство за класификация за сигурност (SCG)" е документ, в който са описани класифицираните елементи на дадена програма, договор или грантово споразумение и уточнени нивата на класификация за сигурност. SCG може да бъде допълван в периода на изпълнение на програмата, договора или грантовото споразумение и елементите могат да бъдат добавяни или изваждани. SCG трябва да бъде част от SAL.27.3 Организацияа) Комисията може чрез класифициран договор да повери на промишлени или други субекти, регистрирани в дадена държава-членка, задачи, които включват, изискват и/или съдържат класифицирана информация на ЕС.б) Комисията гарантира, че всички изисквания, произтичащи от настоящите минимални стандарти, са спазени при сключването на класифицирани договори.в) Комисията ангажира компетентните NSA с прилагането на настоящите минимални стандарти в областта на промишлената сигурност. NSA могат да прехвърлят тези задачи на един или повече DSA.г) Отговорността за защита на класифицираната информация на ЕС в промишлените или други обекти е в крайна сметка на тяхното ръководство.д) Всеки път, когато се сключва класифициран договор или договор за подизпълнение, попадащ в полето на приложение на настоящите минимални стандарти, Комисията и/или NSA/DSA според случая нотифицира бързо за това NSA/DSA на държавата-членка, в която е регистриран изпълнителят или подизпълнителят.27.4. Класифицирани договори и решения за гранта) Класификацията за сигурност на класифицираните договори или грантовите споразумения трябва да се съобразяват със следните принципи:- Комисията определя, ако е необходимо, аспектите от класифицирания договор, които трябва да бъдат защитени, и подходящата класификация за сигурност; тя се съобразява с първоначалната класификация за сигурност, определена от органа — източник на информацията, създадена преди сключването на класифицирания договор,- общото ниво на класификация на договора не може да бъде по-ниско от най-високо ниво на класификация на някой от неговите елементи,- класифицираната информация на ЕС, създадена в рамките на дейностите по договора, се класифицира съгласно ръководството за класификация за сигурност,- ако е необходимо, Комисията може да промени общото ниво на класификация на договора или класификацията за сигурност на някой от неговите елементи, след консултация с органа източник, и да информира всички заинтересовани страни,- класифицираната информация, предоставена на изпълнителя или на подизпълнителя в рамките на дейност по договора, не може да бъде използвана за други цели освен предвидените в класифицирания договор и не може да бъде разпространявана на трети лица без предварителното писмено съгласие на органа източник.б) Комисията и NSA/DSA на съответните държави-членки гарантират, че доставчиците и подизпълнителите, с които са сключени класифицирани договори, включващи информация, класифицирана CONFIDENTIEL UE или по-високо ниво, ще вземат всички необходими мерки за защита на информация от този вид, която им е била предоставена или е била създадена при изпълнението на класифицирания договор, съгласно националните законодателни актове и правилници. Неспазването на изискванията за сигурност може да доведе до анулиране на класифицирания договор.в) всички промишлени или други обекти, участващи в класифицирани договори, предполагащи достъп до информация, класифицирана CONFIDENTIEL UE или по-високо ниво, трябва да имат национално FSC. Това разрешително се издава от NSA/DSA на държавата-членка, за да удостовери, че даден обект може да осигури и гарантира защита на класифицираната информация на ЕС, адекватна на нивото на класификация.г) Когато се сключи класифициран договор, отговорникът за сигурността на обекта (FSO), посочен от управителното тяло на изпълнителя или на подизпълнителя, има за задача да поиска разрешително за сигурност на персонала (PSC) за всички лица, заети в промишлените или други обекти, регистрирани в държавата-членка, чиито функции предполагат достъп до информация, класифицирана CONFIDENTIEL UE или по-високо ниво, необходима за изпълнението на класифицирания договор; това разрешително се издава от NSA/DSA на държавата-членка съгласно нейното национално законодателство.д) Класифицираните договори трябва да включват SAL, както е определено в точка 27.2, буква й). SAL трябва да включва SCG.е) Преди да започне процедура за преговори за класифициран договор, Комисията се свързва с NSA/DSA на държавата-членка, в която са регистрирани промишлените или други обекти, за да получи потвърждение, че те имат валидно FSC, съответстващо на нивото на класификацията за сигурност на договора.ж) Преговарящият орган не може да сключи класифициран договор с избрания икономически оператор, преди да получи удостоверението за FSC в срок на валидност.з) Не е необходимо FSC за договорите, включващи информация, класифицирана RESTREINT UE, освен ако не го изисква националното законодателство на държавите-членки.и) Поканите за участие в тръжна процедура или конкурс за класифицирани договори трябва да съдържат разпоредби, задължаващи икономическите оператори, които не подадат оферта или не бъдат избрани, да върнат всички документи в указания срок.й) Възможно е доставчиците да трябва да договарят договори за подизпълнение с подизпълнители на различни нива. Доставчикът трябва да гарантира, че всички подизпълнителски дейности се осъществяват съгласно общите минимални стандарти за сигурност, посочени в настоящия раздел. Той не може да предостави класифицирана информация или материали на ЕС на подизпълнител без предварителното писмено съгласие на органа източник.к) Условията, при които изпълнителят може да наеме подизпълнител за дадена дейност, трябва да бъдат определени в поканата за участие в търга или конкурса, както и в класифицирания договор. Договор за подизпълнение не може да бъде сключен с обекти, регистрирани в страни, които не са членки на ЕС, без изричното писмено съгласие на Комисията.л) През целия период на изпълнение на класифицирания договор спазването на всички предвидени разпоредби за сигурност ще бъде проверявано съвместно от Комисията и компетентния DSA/NSA. За всеки инцидент, свързан със сигурността, се съставя доклад, съгласно разпоредбите на част ІІ, раздел 24 от настоящите правила в областта на сигурността. Ако FSC бъде изменено или отнето, това трябва незабавно да бъде съобщено на Комисията и на всеки друг NSA/DSA, на който е било нотифицирано.м) Когато се сключи класифициран договор или договор за подизпълнение, Комисията и/или NSA/DSA, според случая, информира бързо за това NSA/DSA на държавата-членка, в която е регистриран изпълнителят или подизпълнителят.н) Общите минимални стандарти за сигурност, фигуриращи в настоящия раздел, остават в сила, доставчиците и подизпълнителите запазват конфиденциалния характер на класифицираната информация и след осъществяването или изтичането на класифицирания договор или договор за подизпълнение.о) Специфични разпоредби за унищожаване на класифицираната информация след изтичане на класифицирания договор са включени в SAL или в други действащи разпоредби за сигурност.п) Задълженията и условията, посочени в настоящия раздел, се прилагат mutatis mutandis по отношение на процедурите за предоставяне на грантове чрез решение, по-специално спрямо бенефициерите на тези грантове. Решението за отпускане на грант включва всички задължения на бенефициерите.27.5. ПосещенияКогато служители на Комисията посещават в рамките на класифицирани договори промишлени или други обекти на държавите-членки, извършващи класифицирани договори на ЕС, тези посещения се организират съвместно с компетентния NSA/DSA. Посещенията на работещите в промишлени или други обекти в рамките на класифициран договор на ЕС следва да бъдат организирани от заинтересованите NSA/DSA. Все пак NSA/DSA, свързани с класифициран договор на ЕС, могат да договорят процедура за преки посещения на работещите в промишлени или други обекти.27.6. Предаване и транспортиране на класифицирана информация на ЕСа) По отношение на предаването на класифицирана информация на ЕС се прилагат разпоредбите на част ІІ, раздел 21 от настоящите правила в областта на сигурността. За да се допълнят тези разпоредби, ще се прилагат всички съществуващи процедури между държавите-членки.б) Международният транспорт на класифицирани материали на ЕС, свързани с класифицираните договори, се извършва съгласно националните процедури на държавите-членки. При прегледа на спогодбите в областта на сигурността на международния транспорт ще се прилагат следните принципи:- сигурността е гарантирана на всеки етап от транспорта и при всички обстоятелства, от изходния пункт до крайния получател,- степента на защита на дадена пратка се определя в съответствие с най-високото ниво на класификация на материалите, които съдържа,- ако е необходимо, се издава FSC за дружествата, осъществяващи транспорта. В този случай персоналът, който обслужва пратката, трябва да получи разрешително за сигурност съгласно общите минимални стандарти, посочени в настоящия раздел,- доколкото е възможно, маршрутите са преки и възможно най-бързи според обстоятелствата,- за предпочитане е маршрутите да преминават само през територията на държавите-членки на ЕС винаги когато това е възможно. Маршрути през територии на държави, които не са членки на ЕС, се осъществяват само с разрешението на NSA/DSA на държавата експедитор и на държавата получател.- преди всеки пренос на класифицирани материали на ЕС изпращачът изготвя план за транспортиране, който се одобрява от заинтересования NSA/DSA."--------------------------------------------------